Ò, tu, ath que me dirigisqui, e que hè pòc parlaues en lombard, dident: “Vè-te’n, ja non t’entretengui mès!” Encara que jo aja arribat tard, non te sàpie degrèu de parlar damb jo; donques qu’a jo non me’n sap, a maugrat de qué sò en tot usclar.36 Se vies de quèir en aguest mon tenebrós dès era doça tèrra latina, a on è cometut totes es mies fautes, ditz-me s’es romanons son en patz o en guèrra; pr’amor que siguí des montanhes que se quilhen entre Urbino e era joata que d’era se destaque eth Tiber.